เวลามีเพศสัมพันธ์จะมีอาการ ปวดเกร็งและเหมือนจะปวดบีบๆตรงมดลูกทั้งสองข้าง แต่ส่วนมากจะปวดข้างขวามากว่า ปวดเป็นช่วงๆ เวลาลุก-เดินจะหน่วงๆ มีลูกมาแล้วคนหนึ่ง เป็นอะไรมากไหมคะ... ?
สวัสดีค่ะ อาการปวดท้องน้อย หรือเจ็บบริเวณมดลูกขณะที่มีเพศสัมพันธ์ อาจเกิดจาก- มีเยื่อบุโพรงมดลูกเจริญผิดที่ บริเวณกล้ามเนื้อมดลูก มักทำให้มีอาการปวดท้องมากขณะที่มีประจำเดือนร่วมด้วย- มีช็อกโกแลตซีสต์ที่รังไข่ขวา (คือเยื่อบุโพรงมดลูกที่เจริญผิดที่ ที่ก่อตัวเป็นซีสต์ขึ้นมา) ซึ่งมักทำให้มีอาการปวดท้องมากขณะที่มีประจำเดือนร่วมด้วยเช่นกัน- มีพังผืดในอุ้งเชิงกราน จากการที่เคยผ่าตัดช่องท้องมาก่อน หรือเป็นเยื่อบุโพรงมดลูกที่ไปเจริญผิดที่ในอุ้งเชิงกราน- มีก้อนเนื้องอกในมดลูก หรือในอุ้งเชิงกราน- มีการอักเสบติดเชื้อในโพรงมดลูก รวมถึงอุ้งเชิงกรานอักเสบ (มดลูก ปีกมดลูก รังไข่อักเสบ ) แต่มีอาการตกขาวที่ผิดปกติ หรือมีอาการปวดท้องน้อยบ่อยๆหากยังคงมีอาการปวดท้องน้อยขณะที่มีเพศสัมพันธ์ หรือมีปวดท้องน้อยในช่วงเวลาอื่นๆ ด้วย ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ